ROMANIA
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T Ă R Â R E
- privind dezmembrarea în două loturi a  unui teren situat în oraș Boldești-Scăeni T5 Ps43/1/1 nr. cad. 25800
	Având în vedere:
- referatul de aprobare, înregistrat sub nr. 4616/20.03.2024, prin care primarul oraşului Boldeşti-Scăeni propune aprobarea dezmembrării în două loturi a unui teren situat în oraș Boldești-Scăeni, T5 Ps43/1/1, nr. cad. 25800;
-  raportul de specialitate întocmit de compartimentul de resort, înregistrat sub nr.4617/20.03.2024;
- cererea S.C. GREEN ENERGY PLUS S.R.L. înregistrată sub nr. 2844/20.02.2024;
- Hotărârea Consiliului Local nr. nr. 26/23.02.2021 privind aprobarea Inventarului bunurilor care alcătuiesc domeniul privat al orașului Boldești-Scăeni cu modificările şi completările ulterioare;
- Extrasul de carte funciară eliberat pentru numărul cadastral 25800;             
	- prevederile Legii nr. 7/1996 a cadastrului şi a publicităţii imobiliare, republicată, cu modificările şi completările ulterioare, precum şi ale Ordinului nr. 600/2023 privind aprobarea Regulamentului de recepţie şi înscriere în evidenţele de cadastru şi carte funciară, cu modificările şi completările ulterioare; 
	- Referatul de admitere nr.7175/19.01.2024 privind dezmembrarea imobilului, emis de Oficiul de Cadastru și Publicitate Imobiliară Prahova;
- avizul secretarului general, înregistrat sub nr.4618/20.03.2024;
	- avizului comisiei de specialitate nr. 2 – administrarea domeniului public şi privat, gestionarea serviciilor de interes local;
În temeiul dispoziţiilor art. 129 alin. (2) lit. c), art. 139 alin. (1) şi alin. (3) lit. g) şi ale art. 196 alin. (1) lit. a) din OUG nr. 57/2019 privind Codul administrativ,
	Consiliul Local al oraşului Boldeşti-Scăeni, întrunit în şedinţa publică ordinară în data de 26.03.2024, adoptă prezenta hotărâre:

Art. 1. (1) Se aprobă dezmembrarea terenului situat în orașul Boldești-Scăeni T5 Ps43/1/1,  teren ce aparţine domeniului privat al oraşului, având numărul cadastral 25800, în două loturi distincte, identificate conform datelor prevăzute în anexă şi configurate conform planşei anexate, astfel:
-  Lot nr.1 în suprafaţă de  71875 m.p., nr. cadastral 27966 ;
          -  Lot nr.2 în suprafaţă  de  813   m.p., nr. cadastral 27967 .
 (2) Anexa cu datele de identificare ale terenurilor rezultate în urma dezmembrării şi Planul de amplasament şi delimitare a terenului fac parte integrantă din prezenta hotărâre.
Art. 2. Prezenta hotărâre se comunică Serviciului patrimoniu local și monitorizare servicii publice şi Serviciului urbanism, amenajarea teritoriului, programe, achiziţii publice, proiecte, cadastru, control comercial şi transport local  şi  se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

